
Holstein-fríz tehenek tőgy-és lábhigiéniai állapotának vizsgálata a tejminőség függvényében

A nyerstejjel szemben állított minőségi követelmények betartása a tejelő szarvasmarhákat tartó gazdaságok egyik legfontosabb feladata. Ennek alapja a szomatikus sejtszám határértéke (400.000 db/cm3). A nagy értékek továbbá egészségügyi problémákra ( klinikai, szubklinikai tőgygyulladásra ) is utalnak.
Dolgozatomban a Hód – Mezőgazda Zrt. valamint az Agrogorzsa Rt. adatait elemeztem. Elvégeztem a holstein-fríz szarvasmarhák higiéniai pontozását. Ezt követően a paraméterek között kapcsolatot, valamint azok szomatikus sejtszámmal való összefüggéseiket vizsgáltam. A tőgynegyedek számának alakulását is megnéztem a higiéniai állapot függvényében. Végezetül megállapítottam, hogy a vizsgált paraméterek gyakran összefüggésben vannak egymással; javaslatokat tettem a tisztasági állapotok, az alkalmazott fejési módszerek javítására, korszerűsítésére, amelyekkel a tejgazdaságban dolgozó gyakorlati szakemberek munkáját segíthetem. 



